**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Loģistikas uzņēmumi**

Loģistikas uzņēmumiem ir svarīga nozīme, lai nodrošinātu t. sk. būtiski svarīgu un pirmās nepieciešamības preču piegādi laikā un nepieciešamajā vietā. Loģistikas nozares uzņēmumi var turpināt darbību, ja to dara saskaņā ar sociālās distancēšanas pamatnostādnēm, kur vien iespējams.

* Ja, veicot kādu konkrētu darbību, nav iespējams pilnībā ievērot distancēšanās pamatnostādnes, jāapsver, vai konkrētajai darbībai ir jāturpinās, lai darbs kopumā varētu turpināties. Ja konkrētā darbība ir nepieciešama, jāveic visas iespējamās risku mazināšanas darbības, lai izslēgtu pārnešanas risku starp darbiniekiem.
* Ja 2 metru distancēšanās attālumu nevar nodrošināt starp klientu un darbinieku,, darbiniekiem un klientam ieteicams lietot maskas un/vai jāuzstāda organiskā stikla barjeras, kuras regulāri tīra.
* Regulāri nepieciešams atgādināt darbiniekiem, par 2 metru distances ieturēšanu, kur tas ir iespējams.
* Regulāri jāmudina darbinieki ievērot vispārējās higiēnas un dezinfekcijas prasības, t.sk. mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas, jo īpaši pēc deguna šņaukšanas, šķaudīšanas vai klepošanas, ierodoties darbā, pirms un pēc ēšanas, pēc sabiedriskā transporta lietošanas un, kā arī ierodoties mājās. Lai to nodrošinātu, apsveriet iespēju izvietot papildu roku mazgāšanas stacijas vai iekārtas, kas nodrošina ziepes, ūdeni un roku dezinfekcijas līdzekli.
* Lai aizsargātu savu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).